smcproject/ml-wiki-sentences huggingface dataset:
മഹ്താബ് എന്ന പേർഷ്യൻ വാക്കിൽ നിന്നാണ്‌ മത്താപ്പ് എന്ന പേര് ഉണ്ടായത്.
നിലാപോലെ പ്രകാശിക്കുന്നതെന്നർത്ഥം.
പരാമർശങ്ങൾ ↑ {{ cite book }} : Cite has empty unknown parameter: | coauthors= ( help )
മത്തങ്ങാത്തലയൻ തിമിംഗലം ഇംഗ്ലീഷ് വിലാസം https://ml.wikipedia.org/wiki/Melon-headed_whale
ഡോൾഫിൻ കുടുംബത്തിൽ പെട്ട ഒരു സസ്തനിയാണ് മത്തങ്ങാത്തലയൻ തിമിംഗിലം ( ശാസ്ത്രീയനാമം : Peponocephala electra ) .
ഇലക്ട്രാ ഡോൾഫിൻ എന്നും  അറിയപ്പെടുന്നു.
കറുത്തനിറം.
ജനിക്കുമ്പോൾ ഒരു മീറ്ററോളം  നീളവും  10-15 കിലോഗ്രാമോളം  ഭാരവും  കാണുന്ന ഇവയ്ക്ക് വളർച്ചയെത്തുമ്പോൾ  3 മീറ്റർ വരെ നീളവും  200 കിലോഗ്രാം  വരെ ഭാരവും കാണും.
ശരാശരി ആയുർദൈർഘ്യം  20 വർഷമാണ്.
നൂറോളമുള്ള കൂട്ടങ്ങളായിട്ടാണ് സഞ്ചാരിക്കുന്നത് .
മത്തങ്ങാ പോലുള്ള വലിയ തല ഇവയെ മറ്റ് ഡോൾഫിനുകളിൽനിന്നും തിരിച്ചറിയാൻ സഹായിക്കുന്നു.
കൂന്തലുകളാണ് പ്രധാന ആഹാരം.
ഉഷ്ണമേഖലാപ്രദേശത്തെ സമുദ്രഭാഗങ്ങളിൽ ഇവ കൂടുതലും  കാണപ്പെടുന്നു.
ആഴക്കടലിലാണ് പൊതുവെ ഇവയെ കണ്ടുവരുന്നത്.
ഇന്ത്യയിലെ വിശാഖപട്ടണത്തെ കടലിൽ ഇവയെ അപൂർവ്വമായി കാണാം.
ഇതുകൂടി കാണുക കേരളത്തിലെ സസ്തനികൾ അവലംബം
പുറത്തേക്കുള്ള കണ്ണികൾ Wikimedia Commons has media related to Peponocephala electra .
വിക്കിസ്പീഷിസിൽ Peponocephala electra എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
മത്തവിലാസപ്രഹസനം ഇംഗ്ലീഷ് വിലാസം https://ml.wikipedia.org/wiki/Mathavilasam_prahasanam
മഹാമഹോപാധ്യായൻ ടി. ഗണപതി ശാസ്ത്രികളെ (1860-1926) തിരുവിതാംകൂർ കൊട്ടാരത്തിലെ മാനുസ്ക്രിപ്റ്റുകൾ പരിശോധിച്ച് പ്രസിദ്ധീകരിക്കുന്നതിനായി മൂലം തിരുനാൾ മഹാരാജാവ് നിയോഗിച്ചു.
ശേഷം അദ്ദേഹം സംസ്കൃതകോളേജിന്റെ പ്രിൻസിപ്പളായി.
യൂണിവേഴ്സിറ്റി ഓഫ് കേരളയിലെ മനുസ്ക്രിപ്റ്റ് ലൈബ്രറിയുടെ ഹെഡുമായി.
അദ്ദേഹത്തിന്റെ നേതൃത്വത്തിൽ അതുവരെ കാണാത്താനവധി സംസ്കൃതകൃതികൾ ലോകം കണ്ടു.
രാജാവ് മഹാമഹോപാധ്യായൻ എന്ന ബഹുമതി അദ്ദേഹത്തിനു നൽകി.
അദ്ദേഹത്തിന്റെ ഗവേഷണത്തിന്റെ അടിസ്ഥാനത്തിൽ Trivandrum Sanskrit Series എന്ന് ഇംഗ്ലീഷിലും അനന്തശയനഗ്രന്ഥാവലി എന്ന് സംസ്കൃതത്തിലും തിരുവനന്തപുരം രൂപകങ്ങൾ എന്ന് മലയാളത്തിലും പേരിൽ ഒരു കൂട്ടം സംസ്കൃതഗ്രന്ഥങ്ങൾ പ്രസിദ്ധീകരിച്ചു.
ഭാസനാടകങ്ങൾ കണ്ടെടുത്തു എന്നതാണ് അദ്ദേഹത്തിനുള്ള പ്രസിദ്ധി എങ്കിലും അവ മാത്രമായിരുന്നില്ല അദ്ദേഹം സംശോധനം ചെയ്ത് പ്രസിദ്ധീകരിച്ചത്.
അതിൽ ഒന്നാണ് മഹേന്ദ്രവിക്രമ വർമ്മ എന്ന പല്ലവ രാജാവിന്റെ മത്തവിലാസപ്രഹസനം.
അനന്തശയനഗ്രന്ഥാവലിയിലെ 55 ആം നമ്പർ ആയി 1917ലാണ് ഇത് പ്രസിദ്ധീകരിയ്ക്കുന്നത്.
പ്രഹസനം
പ്രഹസനം എന്ന് പറയുന്നത് ഒന്നോ രണ്ടോ രംഗങ്ങളുള്ള നാടകങ്ങൾ ആണ്.
ഹാസ്യമായിരിക്കും മുഖ്യരസം.
നായകനും നായികയും എല്ലാം സാധാരണക്കാർ.
പുരാണങ്ങളിൽ നിന്നും എടുത്ത കഥാതന്തു അല്ലാതെ, തികച്ചും ലൗകികമായ കഥാതന്തു ആയിരിക്കും പ്രഹസനരചനയിൽ ഉപയോഗിക്കുന്നത്.
പല്ലവ രാജാവായ മഹേന്ദ്രവിക്രമ വർമ്മൻ (600-630 CE) ആണ് മത്തവിലാസപ്രഹസനം രചയിതാവ്.
അദ്ദേഹത്തിന്റെ തലസ്ഥനം കാഞ്ചീപുരം ആയിരുന്നു.
ശിവഭക്തരിലെ ഒരു വിഭാഗമാണ് കപാലികളും പാശുപതന്മാരും.
കപാലിയും ഭാര്യയും കൂടെ മദ്യഭിക്ഷയ്ക്കായി നടക്കുമ്പോൾ ഭിക്ഷാപാത്രമായ കപാലം കാണാതാവുന്നു.
അത് അന്വേഷിച്ച് നടന്ന് ലഭിക്കാത്തതിനാൽ കപാലി, കപാലം എടുത്തത് ഒരു നായയോ അല്ലെങ്കിൽ ഒരു ബുദ്ധഭിക്ഷുവോ എന്ന് സംശയിക്കുന്നു.
തൊട്ട് മുന്നിൽ കണ്ട ബുദ്ധഭിക്ഷുവിനെ സംശയിക്കുകയും അദ്ദേഹവുമായി വാക്കുതർക്കം ഉണ്ടാവുകയും ചെയ്യുന്നു.
തർക്കത്തിനിടയിൽ പാശുപതൻ അരങ്ങത്ത് വരുന്നു.
മദ്ധ്യസ്ഥം വഹിക്കാൻ നോക്കിയെങ്കിലും തർക്കും തീർക്കാൻ പറ്റാതെ കോടതിയിലേക്ക് പോകാം എന്ന് നിർദ്ദേശിയ്ക്കുന്നു.
അതിനിടയ്ക്ക് ഒരു ഭ്രാന്തൻ, നായയുടെ വായയിൽ നിന്നും കിട്ടിയ കപാലവുമായി പ്രത്യക്ഷപ്പെടുന്നു.
ഭ്രാന്തന്റെ കയ്യിൽ നിന്നും കപാലം ഒരുവിധം കപാലി കൈക്കലാക്കുന്നു.
കപാലം തിരിച്ച് കിട്ടിയ സന്തോഷത്തോടെ ബുദ്ധസംന്യാസിയോട് മാപ്പ് പറഞ്ഞ് കപാലിയും ഭാര്യയും രംഗത്ത് നിന്ന് പോകുന്നു.
കഥ ശുഭപര്യവസായിയായി സമാപിക്കുന്നു.
ഇത് കൂടിയാട്ടത്തിൽ അവതരിപ്പിക്കുമ്പോൾ മുൻ ചൊന്ന കഥയിൽ നിന്നും മാറ്റങ്ങൾ വരുത്തിയിട്ടുണ്ട്.
ഭ്രാന്തൻ, ബുദ്ധസംന്യാസി എന്നിവരൊന്നും മത്തവിലാസം കൂത്തിൽ പ്രത്യക്ഷപ്പെടുന്നില്ല.
കെ.പി. നാരായണപ്പിഷാരോടി മത്തവിലാസപ്രഹസനം മലയാളത്തിലേയ്ക്ക് തർജ്ജുമ ചെയ്ത് പ്രസിദ്ധീകരിച്ചിട്ടുണ്ട്.
അവലംബം ↑ https://archive.org/details/Trivandrum_Sanskrit_Series_TSS
മത്തവിലാസം കൂത്ത് മത്തവിലാസം കൂത്തിൽ മാണി ദാമോദര ചാക്യാർ കാപാലി വേഷം അവതരിപ്പിക്കുന്നു.
കേരളത്തിലെ അപൂർവം ശിവക്ഷേത്രങ്ങളിൽ മാത്രം നടത്തിവരാറുള്ള കൂത്താണ് മത്തവിലാസം .
മൂന്ന് ദിവസത്തെ അവതരണം കൊണ്ടാണ് ഒരു മത്തവിലാസം കൂത്ത് പൂർത്തിയാകുന്നത്.
ബ്രഹ്മഹത്യാപാപം തീർക്കാൻ ശിവനെ തപസ്സുചെയ്യുന്ന സത്യസോമനെന്ന ബ്രാഹ്മണൻ ശിവന്റെ നിർദ്ദേശാനുസരണം കപാലിവേഷത്തിൽ നൃത്തം ചെയ്യുന്നുവെന്നാണ് സങ്കല്പം.
സത്യസോമന്റെ നൃത്തം കണ്ട് അനുഗ്രഹം തേടുന്നവർക്ക് അഭീഷ്ടകാര്യങ്ങൾ സാധിക്കുമെന്നാണ് വിശ്വാസം.
സന്താനലബ്ധിക്കുള്ള പ്രാർഥനാ സാഫല്യമായാണ് ഭൂരിഭാഗം മത്തവിലാസം കൂത്തുകളും കഴിപ്പിക്കുന്നത്.
പല്ലവ രാജാവായ മഹേന്ദ്രവിക്രമ വർമ്മൻ (600-630 CE) ആണ് മത്തവിലാസം പ്രഹസനത്തിന്റെ രചയിതാവ്.
സന്താനലബ്ദി, കാര്യസിദ്ധി എന്നിവയ്ക്ക് നല്ലതാണ് മത്തവിലാസപ്രഹസനം അവതരിപ്പിക്കുന്നത് എന്ന് പൊതുവരെ ഒരു ധാരണ ഉണ്ട്.
കപാലിയുടെ നൃത്തമാണ് മത്തവിലാസം കൂത്തിലെ പ്രത്യേകത.
അത് കണ്ട് അനുഗ്രഹം തേടുന്നവർക്ക് അഭീഷ്ടസിദ്ധി ഉണ്ടാകും എന്ന് കരുതപ്പെടുന്നു.
മൂന്നുദിവസമായാണ് കൂത്ത് അവതരിപ്പിയ്ക്കുന്നത്.
ആദ്യദിവസം പുറപ്പാട്, രണ്ടാം ദിവസം നിർവഹണം, മൂന്നാം ദിവസം കപാലി എന്നിങ്ങനെ ആണ് അവതരണ രീതി.
ഒന്നാം ദിവസം രംഗക്രിയകൾ കഴിഞ്ഞ് സൂത്രധാരൻ രംഗത്ത് വന്ന് സ്ഥാപനയിലെ “ഭാഷാവേഷവപു..”
എന്ന് തുടങ്ങുന്ന ശ്ലോകം ചൊല്ലി അവതരിപ്പിയ്ക്കാൻ പോകുന്ന കഥയെ പറ്റി പറയുന്നു.
പിന്നീട് കൂടിയാട്ടം ചടങ്ങുകൾക്കനുസരിച്ചുള്ള നൃത്തവും മറ്റുമാണ്.
രണ്ടാം ദിവസം നിർവഹണത്തിൽ ചാക്യാർ അനുക്രമമായും സംക്ഷേപമായും കഥ പറയുന്നു.
അനുക്രമം എന്നത് ഇന്നത്തെ അവസ്ഥ പറയുന്നതാണ്.
അതായത് സത്യസോമനും ദേവസോമയും എങ്ങനെ കപാലികളായി തീർത്ഥാടനം ചെയ്യുന്നു എന്നത്.
സംക്ഷേപമായി പറയുന്നത് പൂർവ കഥയാണ്.
സത്യസോമൻ എങ്ങനെ കപാലി ആയിത്തീർന്നു എന്ന പൂർവകഥ വിവരിയ്ക്കുന്നു.
ഇവിടെ ഈ കഥ സംവിധായകൻ കൂട്ടിച്ചേർത്തതാവണം.
സത്യസോമനും ദേവസോമയും സുഖമായി വാഴുന്ന കാലത്ത് സത്യസോമൻ  ശിവക്ഷേത്ര ദർശനം നടത്തുന്ന സമയം ബ്രാഹ്മണകുട്ടികൾ പ്ലാശിന്റെ കൊമ്പ് മുറിയ്ക്കുന്നത് കാണുകയും അവരെ സഹായിക്കാനായി സത്യസോമൻ മരത്തിൽ കയറി കൊമ്പു മുറിയ്ക്കാൻ തുടങ്ങുകയും ഇടയ്ക്ക് മഴുവീണ് താഴെ നിൽക്കുന്ന ഒരു ബ്രാഹ്മണകുട്ടി മരിയ്ക്കുന്നതും ആണ് കഥ.
സത്യസോമൻ പ്രായശ്ചിത്തം ചെയ്യാൻ തെരഞ്ഞെടുത്ത വഴി കപാലിയുടെ വഴി അയിരുന്നു.
ഇത്രയും കഥകൾ വാചികം ഇല്ലാതെ മുദ്രകളിലൂടെ ചാക്യാർ അരങ്ങത്ത് അവതരിപ്പിക്കുന്നു.
മഹാവ്രതം നോൽക്കുന്ന കപാലി ശിവന്റെ പ്രതിപുരുഷൻ എന്നാണ് സങ്കൽപ്പം.
മൂന്നാംദിവസമാണ് കപാലി രംഗത്ത് വരുന്നത്.
ദേവസോമ ഇക്കാലത്ത് രംഗത്തിൽ വരുന്നില്ല എന്ന് സൂചിപ്പിച്ച് കണ്ടു.
അത് നടീനടന്മാരുടെ എണ്ണം കുറയ്ക്കാനായിരിക്കാം.
ദേവസോമയുടെ ഭാഗം നങ്ങ്യാരമ്മ തീർക്കുകയായിരിക്കാം.
ഭ്രാന്തൻ, ബുദ്ധഭിക്ഷു എന്നിവരും രംഗത്ത് വരുന്നില്ല.
അതിനുകാരണം അമ്പലങ്ങളിലെ കൂത്തമ്പലത്തിൽ വെച്ച് നടത്തുമ്പോൾ ഭ്രാന്തനും ബുദ്ധഭിക്ഷുവും രംഗത്ത് വരാൻ സാധിക്കില്ല എന്നതാണ്.
എന്തായാലും, തികച്ചും ഹാസ്യാമായ ഒരു കഥയെ അതിലെ ഹാസ്യത്തിനെ മാറ്റി ഭക്തിരസപ്രധാനമാക്കി മാറ്റി എന്നതാണ് ഇത്തരം ഒരു അവതരണരീതികൊണ്ട് സാധിച്ചത്.
എന്നാലല്ലെ അമ്പലങ്ങളിലെ കൂത്തമ്പലത്തിൽ വെച്ച് നടത്താൻ പറ്റൂ.
കണ്ണൂർ ജില്ലയിലെ കൊട്ടിയൂർ മഹാദേവ ക്ഷേത്രം,കരിവെള്ളൂർ ശിവക്ഷേത്രം,മട്ടന്നൂർ ശിവക്ഷേത്രം, കോഴിക്കോട് ജില്ലയിലെ കാഞ്ഞിലശ്ശേരി മഹാശിവക്ഷേത്രം എന്നിവയാണ് മത്തവിലാസം കൂത്ത് അടിയന്തിരമായി നടത്തപെടുന്ന പ്രധാന ക്ഷേത്രങ്ങൾ.
ചിത്രശാല മത്തവിലാസംകൂത്ത് പൈങ്കുളം നാരായണചാക്യാർ രംഗത്ത്.
വണ്ടൂർ ശിവക്ഷേത്രത്തിൽ 2024 ഏപ്രിൽ 11നു മത്തവിലാസംകൂത്ത് പൈങ്കുളം നാരായണചാക്യാർ രംഗത്ത്.
മത്തവിലാസംകൂത്ത് പൈങ്കുളം നാരായണചാക്യാർ രംഗത്ത്.
കപാലിയായി പൈങ്കുളം നാരായണചാക്യാർ വണ്ടൂർ ശിവക്ഷേത്രത്തിൽ 2024 ഏപ്രിൽ 12നു കപാലിയായി പൈങ്കുളം നാരായണചാക്യാർ കപാലിയായി പൈങ്കുളം നാരായണചാക്യാർ വണ്ടൂർ ശിവക്ഷേത്രത്തിൽ 2024 ഏപ്രിൽ 12നു കപാലിയായി പൈങ്കുളം നാരായണചാക്യാർ കപാലിയായി പൈങ്കുളം നാരായണചാക്യാർ വണ്ടൂർ ശിവക്ഷേത്രത്തിൽ 2024 ഏപ്രിൽ 12നു കപാലിയായി പൈങ്കുളം നാരായണചാക്യാർ കപാലിയായി പൈങ്കുളം നാരായണചാക്യാർ വണ്ടൂർ ശിവക്ഷേത്രത്തിൽ 2024 ഏപ്രിൽ 12നു കപാലിയായി പൈങ്കുളം നാരായണചാക്യാർ കപാലിയായി പൈങ്കുളം നാരായണചാക്യാർ വണ്ടൂർ ശിവക്ഷേത്രത്തിൽ 2024 ഏപ്രിൽ 12നു കപാലിയായി പൈങ്കുളം നാരായണചാക്യാർ കപാലിയായി പൈങ്കുളം നാരായണചാക്യാർ വണ്ടൂർ ശിവക്ഷേത്രത്തിൽ 2024 ഏപ്രിൽ 12നു കപാലിയായി പൈങ്കുളം നാരായണചാക്യാർ കപാലിയായി പൈങ്കുളം നാരായണചാക്യാർ വണ്ടൂർ ശിവക്ഷേത്രത്തിൽ 2024 ഏപ്രിൽ 12നു സൗപർണിക നാരായണൻ നങ്ങ്യാരായി.
കെ പി നാരായണൻ നമ്പ്യാർ മിഴാവിൽ വണ്ടൂർ ശിവക്ഷേത്രത്തിൽ 2024 ഏപ്രിൽ 12നു അവലംബം
Mattavilasa Prahasana Text, English Translation with Introduction By N. P Unni
ISBN: 9788170814016 Published by Nag Publishers, 1998
മത്തമയൂരം
പാദത്തിൽ പതിമൂന്നക്ഷരമുള്ള അതിജഗതി ഛന്ദസ്സിൽ ഉൾപ്പെടുന്ന ഒരു വൃത്തമാണ്‌ മത്തമയൂരം.
ഇതൊരു സമവൃത്തമാണ്.
ലക്ഷണം മലയാളത്തിൽ വൃത്തമഞ്ജരി നാലിൽ ഛിന്നം മത്യസഗം മത്തമയൂരം നാലക്ഷരത്തിൽ യതിയോടെ യഥാക്രമം മ ത യ സ എന്നീ ഗണങ്ങളും അവസാനം ഒരു ഗുരുവും വന്നാൽ മത്തമയൂരം വൃത്തം.
ഈ വൃത്തത്തിന് കേരളപാണിനി വൃത്തമഞ്ജരിയിൽ ഉദാഹരണം നല്കിയിട്ടില്ല.
ഈ വൃത്തത്തിന്റെ ഗുരു ലഘു വിന്യാസം ഇപ്രകാരമാണ് : 'ഗംഗംഗം।ഗംഗംല।ല ഗംഗം।ലലഗം।ഗം' സംസ്കൃതത്തിൽ വൃത്തരത്നാകരം - കേദാരഭട്ടൻ वेदै रन्ध्रैर्म्तौ यसगा मत्तमयूरम्।
- വേദൈ രന്ധ്രൈർമതൌ യസഗ മത്തമയൂരം നാട്യശാസ്ത്രം - ഭരതമുനി षष्ठं च सप्तमं चैव
दशमेकादशे लघु त्रयोदशाक्षरे पादे ज्ञेयं मत्तमयूरकम्- ഷഷ്ഠം ച സപ്തമം ചൈവ
ദശമേകാദശേ ലഘു ത്രയോദശാക്ഷരേ പാദേ ജ്ഞേയം മത്തമയൂരകം (പതിമൂന്നക്ഷരമുള്ള പാദത്തിൽ ആറ് ഏഴ് പത്ത് പതിനൊന്ന് എന്നീ നാലക്ഷരങ്ങൾ ലഘുക്കളായുള്ള വൃത്തത്തിന് മത്തമയൂരകം എന്ന് അറിയപ്പെടുന്നു.) ഉദാഹരണങ്ങൾ “ മിന്നൽച്ചാർത്തുണ്ടിന്ദ്രധനുസ്സുണ്ടുലസിപ്പൂ
കാറ്റാൽ നീങ്ങും കാറുകളുണ്ടുണ്ടു വലാക കേട്ടാൽ ഞെട്ടും കൂട്ടിടിവെട്ടുണ്ടു നിനച്ചാൽ മാരിക്കാലം മത്തമയൂരം മുതിരുന്നൂ ” — നാട്യശാസ്ത്രം.
പി നാരായണപിഷാരടി “ വണ്ടും ഞണ്ടും കേളികളാടും ചെറുകണ്ടം
തണ്ടുംകെട്ടിപ്പാട്ടിനുപോകും പുഴവള്ളം കണ്ടുംകൊണ്ടാ ദൂതുവരുംമത്തമയൂരം കണ്ടാൽ വമ്പൻ കുക്കുടവീരന്നിടയാമോ ” — സുബ്രഹ്‌മണ്യൻ കുറ്റിക്കോൽ വൃത്തമഞ്ജരിയിലെ വൃത്തങ്ങൾ
മത്തായി എഴുതിയ സുവിശേഷം ഇംഗ്ലീഷ് വിലാസം https://ml.wikipedia.org/wiki/Gospel_of_Matthew പുതിയ നിയമം മത്തായി എഴുതിയ സുവിശേഷം മർക്കോസ്‌ എഴുതിയ സുവിശേഷം ലൂക്കാ എഴുതിയ സുവിശേഷം യോഹന്നാൻ എഴുതിയ സുവിശേഷം അപ്പസ്തോലന്മാരുടെ പ്രവർത്തനങ്ങൾ റോമാക്കാർക്കെഴുതിയ ലേഖനം കോറിന്തോസുകാർക്ക് എഴുതിയ ഒന്നാം ലേഖനം കോറിന്തോസുകാർക്ക് എഴുതിയ രണ്ടാം ലേഖനം ഗലാത്തിയാക്കാർക്ക് എഴുതിയ ലേഖനം എഫേസോസുകാർക്ക് എഴുതിയ ലേഖനം ഫിലിപ്പിയർക്ക് എഴുതിയ ലേഖനം കൊളോസോസുകാർക്ക് എഴുതിയ ലേഖനം തെസലോനിക്കാക്കാർക്ക് എഴുതിയ ഒന്നാം ലേഖനം തെസലോനിക്കാക്കാർക്ക് എഴുതിയ രണ്ടാം ലേഖനം തിമോത്തിയോസിനെഴുതിയ ഒന്നാം ലേഖനം തിമോത്തിയോസിനെഴുതിയ രണ്ടാം ലേഖനം തീത്തോസിനെഴുതിയ ലേഖനം ഫിലമോനെഴുതിയ ലേഖനം ഹെബ്രായർക്കെഴുതിയ ലേഖനം കാതോലിക ലേഖനങ്ങൾ യാക്കോബ്‌ എഴുതിയ ലേഖനം പത്രോസ് എഴുതിയ ഒന്നാം ലേഖനം പത്രോസ് എഴുതിയ രണ്ടാം ലേഖനം യോഹന്നാൻ എഴുതിയ ഒന്നാം ലേഖനം യോഹന്നാൻ എഴുതിയ രണ്ടാം ലേഖനം യോഹന്നാൻ എഴുതിയ മൂന്നാം ലേഖനം യൂദാ ശ്ലീഹാ എഴുതിയ ലേഖനം യോഹന്നാനു ലഭിച്ച വെളിപാട്‌ This box: view talk edit
ക്രിസ്തീയബൈബിളിലെ പുതിയനിയമത്തിന്റെ ഭാഗമായ നാലു കാനോനിക സുവിശേഷങ്ങളിൽ ഒന്നാണ് മത്തായി എഴുതിയ സുവിശേഷം .
പുതിയനിയമത്തിലെ ഒന്നാമത്തെ പുസ്തകമാണിത്.
നസ്രത്തിലെ യേശുവിന്റെ ജീവിതം, ദൗത്യം, മരണം , ഉയിർത്തെഴുന്നേല്പ് എന്നിവയുടെ പുതിയനിയമവീക്ഷണത്തിൽ നിന്നുള്ള ആഖ്യാനമാണ് ഇതിന്റെ ഉള്ളടക്കം.
മൂന്നു സമാന്തരസുവിശേഷങ്ങളിൽ ഒന്നാണിത്.
യേശുവിന്റെ വംശാവലിവിവരണത്തിൽ തുടങ്ങുന്ന ഇതിലെ ആഖ്യാനം, ഉയിർത്തെഴുന്നേല്പിനു ശേഷം ശിഷ്യന്മാർക്ക് അദ്ദേഹം നൽകുന്ന സുവിശേഷപ്രഘോഷണ നിയുക്തിയിൽ സമാപിക്കുന്നു.
ഒന്നാം നൂറ്റാണ്ടിലെ യഹൂദതയുമായി അഭേദ്യമായി ബന്ധപ്പെട്ടിരിക്കുന്ന ഒരു യഹൂദ-ക്രിസ്തീയ രചനയാണിത്.
യഹൂദമതത്തിലെ പ്രവാചകന്മാരുടെ വചനങ്ങൾ യേശുവിൽ നിവൃത്തിയായി എന്നു സ്ഥാപിക്കാൻ ഗ്രന്ഥകാരൻ പ്രത്യേകം ശ്രദ്ധവയ്ക്കുന്നു.
യേശുവിന്റെ ബാല്യകാലജീവിതവും മറ്റും ഈ സുവിശേഷത്തിൽ മാത്രമേ വർണ്ണിക്കപ്പെടുന്നുള്ളു.
ക്രിസ്തീയസഭയെ (എക്ലീസിയ) പരാമർശിക്കുന്ന ഏക സുവിശേഷവും ഇതാണ്.
യഹൂദനിയമത്തൊടുള്ള വിധേയത്വത്തിനും ആ നിയമത്തിന്റെ സ്ഥായീഭാവത്തിനും ഈ സുവിശേഷം പ്രത്യേകം ഊന്നൽ കൊടുക്കുന്നു.
താളബദ്ധവും കവിതാമയവുമായ ഇതിലെ ഗദ്യം, പരസ്യവായനയ്ക്ക് അനുയോജ്യമായതിനാൽ ക്രിസ്തീയാരാധനാ ശുശ്രൂഷകളിൽ ഇത് വ്യാപകമായി ഉപയോഗിക്കപ്പെടുന്നു.
ഒന്നാം നൂറ്റാണ്ടിന്റെ രണ്ടാം പകുതിയിൽ ഒരു യഹൂദ-ക്രിസ്ത്യാനി എഴുതിയതാണിതെന്ന് മിക്കവാറും പണ്ഡിതന്മാർ വിശ്വസിക്കുന്നു.
എന്നാൽ അത് ആരായിരുന്നു എന്ന കാര്യത്തിൽ അഭിപ്രായൈക്യമില്ല.
യേശുവിന്റെ പന്ത്രണ്ട് അപ്പസ്തോലന്മാരിൽ ഒരാളായിരുന്ന മത്തായി എബ്രായഭാഷയിൽ ഇതിന്റെ മൂലം എഴുതിയെന്ന അവകാശവാദം ചില ആദിമക്രിസ്തീയ ലിഖിതങ്ങളിൽ കാണാം.
എന്നാൽ ഇതിൽ വിവരിക്കുന്ന സംഭവങ്ങൾക്ക് ദൃക്‌സാക്ഷി അല്ലാതിരുന്ന ഒരു അജ്ഞാതവ്യക്തി ഗ്രീക്കു ഭാഷയിൽ മൂലരചന സൃഷ്ടിച്ചു എന്നാണ് ആധുനികപണ്ഡിതന്മാർ മിക്കവരും കരുതുന്നത്.
നേരത്തേ എഴുതപ്പെട്ടിരുന്ന മർക്കോസിന്റെ സുവിശേഷത്തേയും, പിന്നീട് നഷ്ടപ്പെട്ടുപോയതും പാഠവിമർശകന്മാർക്കിടയിൽ 'Q' എന്ന പേരിൽ അറിയപ്പെടുന്നതുമായ ഒരു രേഖയേയും അദ്ദേഹം ആശ്രയിച്ചിരിക്കാം.
സമാന്തരസുവിശേഷങ്ങൾ തമ്മിലുള്ള ബന്ധത്തിന്റെ ഈ വിശദീകരണം, "മർക്കോസിന്റെ മൂപ്പ്"(Marcan Priority) എന്നാണ് അറിയപ്പെടുന്നത്.
എന്നാൽ ക്രെയിഗ് ബ്ലോംബെർഗിനെപ്പോലുള്ള പണ്ഡിതന്മാർ ഈ നിലപാടിനോടു പലവിധത്തിൽ വിയോഗിക്കുകയും ഈ സുവിശേഷത്തിന്റെ കർത്താവ് യേശുശിഷ്യനായ മത്തായി തന്നെയാണെന്നു വാദിക്കുകയും ചെയ്യുന്നു.
ഈ സുവിശേഷത്തിലെ യേശുസന്ദേശത്തെ 5 വ്യതിരിക്ത ഖണ്ഡങ്ങളായി തിരിക്കാനാകും: പ്രഖ്യാതമായ 'ഗിരിപ്രഭാഷണം' അടങ്ങിയ 5 മുതൽ 7 വരെ അദ്ധ്യായങ്ങൾ ; 10-ആം അദ്ധ്യായത്തിൽ ശിഷ്യന്മാർക്കു നൽകുന്ന സുവിശേഷ പ്രഘോഷണനിയോഗം; 13-ആം അദ്ധ്യായത്തിലെ അന്യാപദേശങ്ങൾ; 18-ആം അദ്ധ്യായത്തിൽ സമൂഹത്തിനായി നൽകുന്ന നിർദ്ദേശങ്ങൾ; മരണം ആസന്നമായിരിക്കെ ഒലിവുമലയിൽ നടത്തിയ പ്രഭാഷണങ്ങൾ അടങ്ങിയ 24-25 അദ്ധ്യായങ്ങൾ എന്നിവയാണ് ഈ ഖണ്ഡങ്ങൾ.
അൻചു ഗ്രന്ഥങ്ങൾ ചേർന്ന യഹൂദനിയമമായ പൻചഗ്രന്ഥിയെ(തോറ) ഈ ഖണ്ഡങ്ങൾ പ്രതിഫലിപ്പിക്കുന്നതായി കരുതുന്നവരുണ്ട്.
അവലംബം ↑ കത്തോലിക്കാവിജ്ഞാനകോശം, വിശുദ്ധ മത്തായിയുടെ സുവിശേഷം 1 2 Harris, Stephen L., Understanding the Bible.
1 2 3 Amy-Jill Levine, chapter 10, The Oxford History of the Biblical World , Oxford University Press, 2001.
↑ Graham N. Stanton (1989), p.59 ↑ "Matthew, Gospel acc. to St." Cross, F. L., ed.
The Oxford dictionary of the Christian church.
2005 ↑ For a review of the debate see: Paul Foster, Why Did Matthew Get the Shema Wrong?
A Study of Matthew 22:37 , Journal of Biblical Literature, Vol.
122, No. 2 (Summer, 2003), pp. 309-333 ↑ Papias , bishop of Hierapolis in Asia Minor records, "Matthew collected the oracles in the Hebrew language, and each interpreted them as best he could."
↑ Watson E. Mills, Richard F. Wilson, Roger Aubrey Bullard(2003), p.942 ↑ Bart Erhman, Jesus: Apocalyptic Prophet of the New Millennium, Oxford University Press, p.44 ↑ Brown 1997, pp. 210-211 ↑ Howard Clark Kee, part 3, The Cambridge Companion to the Bible, Cambridge University Press, 1997.
↑ Strobel, Lee.
”The Case for Christ”.
Chapter one, an interview with Dr. Craig Blomberg ↑ {{ citation }} : Text "Darrell L. Bock" ignored ( help ) ↑ Leon Morris, The Gospel according to Matthew Wm.
B. Eerdmans Publishing, 1992 p. 7 ↑ Craig S. Keener, The Gospel of Matthew: A Socio-Rhetorical Commentary , Wm.
B. Eerdmans Publishing, 2009, p.37
മത്തണ്ട അപ്പച്ചു ഇംഗ്ലീഷ് വിലാസം https://ml.wikipedia.org/wiki/Mathanda_Appachu
ഒരു ഇന്ത്യൻ യോദ്ധാവും സ്വാതന്ത്ര്യ സമര സേനാനിയും ആയിരുന്നു മത്തണ്ട അപ്പച്ചു .
ചിക്ക വീര രാജേന്ദ്രന്റെ സൈന്യത്തിലെ ഉദ്യോഗസ്ഥനായിരുന്നു അദ്ദേഹം.
കൊടകിലെ ബേപ്പുനാട്ടിലെ ബൊല്ലുമാട് ഗ്രാമത്തിൽ നിന്നുള്ള അദ്ദേഹം മാടന്ത അപ്പച്ചു എന്ന പേരിലും അറിയപ്പെട്ടിരുന്നു.
1834-ൽ ബ്രിട്ടീഷ് ഈസ്റ്റ് ഇന്ത്യാ കമ്പനി കൊടകിനെ (അന്ന് കൂർഗ് എന്നറിയപ്പെട്ടിരുന്നു) ആക്രമിച്ചു.
6000-ലധികം പേർ അടങ്ങുന്ന ബ്രിട്ടീഷ് സൈന്യത്തെ നാല് നിരകളായി തിരിച്ച് വിവിധ ദിശകളിൽ നിന്ന് കുടകിലേക്ക് പ്രവേശിച്ചു.
ഏപ്രിൽ മൂന്നാം തീയതി, നാല് നിരകളിൽ ഒന്ന് കൊഡ്‌ലിപേട്ട് വഴി കൊടകിലേക്ക് പ്രവേശിച്ച് ഹാരിങ്കിയിലേക്ക് മാർച്ച് ചെയ്തു.
ഒരു മരക്കോട്ട കാവൽ നിൽക്കുന്ന ഒരു ഗ്രാമത്തിലേക്കാണ് അവർ വന്നത്.
ഈ ഗ്രാമം മാത്തണ്ട അപ്പച്ചുവിന്റെയും കൂട്ടരുടെയും കീഴിലായിരുന്നു.
കോളത്തിന് മേജർ ബേർഡ് നേതൃത്വം നൽകി.
നാലര മണിക്കൂർ ബ്രിട്ടീഷുകാർ ഗ്രാമം കടന്നുപോകാൻ ശ്രമിച്ചെങ്കിലും കഴിഞ്ഞില്ല.
ബ്രിട്ടീഷുകാർ കനത്ത വെടിവെപ്പിന് വിധേയരായി.
കേണൽ മിൽ, എൻസൈൻ റോബർട്ട്സൺ, എൻസൈൻ ബാബിംഗ്ടൺ എന്നിവരടക്കം 48 പേർ ബ്രിട്ടീഷ് സേനയിൽ കൊല്ലപ്പെട്ടു.
ആക്രമണ നിരയിൽ 118 പേർക്ക് പരിക്കേറ്റു.
മത്തണ്ട അപ്പച്ചുവിന്റെ ഭാഗത്ത് നിന്ന് ആളപായമൊന്നും രേഖപ്പെടുത്തിയിട്ടില്ല.
മേജർ ബേർഡ് തന്റെ ശേഷിക്കുന്ന ആളുകളെ നയിച്ചു, മറ്റൊരു വഴി പരീക്ഷിക്കുന്നതിനായി നിരവധി മൈലുകൾ വേഗത്തിൽ പിൻവാങ്ങി.
Coorg during the British Raj
ചിക്ക വീര രാജേന്ദ്രന് വേണ്ടി രാജാവ്, ദിവാൻ ലക്ഷ്മിനാരായണ, മഹമ്മദ് ടേക്കർ ഖാൻ എന്നിവർ ഏപ്രിൽ 4-ന് ബ്രിട്ടീഷുകാരുമായി സന്ധി ചെയ്തു.
ഏപ്രിൽ 5-ന് ദിവാൻ ബോപ്പു കീഴടങ്ങി.
ഏപ്രിൽ 6 ന് കേണൽ ഫ്രേസർ മടിക്കേരി കോട്ടയിലേക്ക് നയിച്ചു.
ഏപ്രിൽ 10-ന് രാജാവും ഭാര്യമാരും നാലകനാട് കൊട്ടാരം വിട്ട് ബ്രിട്ടീഷുകാർക്ക് കീഴടങ്ങാൻ മടിക്കേരിയിൽ പ്രവേശിച്ചു.
മത്താക്രീഡാ
മത്താക്രീഡാ മലയാള ഭാഷയിലെ ഒരു വൃത്തമാണ്.
ലക്ഷണം “ മത്താക്രീഡയ്ക്കെട്ടേഴായ് മമതനനമൊടു നന ലഘുഗുരുവിഹ ” അവലംബം ↑ വൃത്തമ‍‍ഞ്ജരി ഏ.
മത്തായി ചാക്കോ ഇംഗ്ലീഷ് വിലാസം https://ml.wikipedia.org/wiki/Mathai_Chacko
കേരളത്തിലെ ഒരു പൊതു പ്രവർത്തകനും  പതിനൊന്നും പന്ത്രണ്ടും കേരള നിയമ സഭകളിലെ അംഗവുമായിരുന്നു മത്തായി ചാക്കോ (12 മെയ് 1959 - 13 ഒക്ടോബർ 2006).
മേപ്പയൂർ, തിരുവമ്പാടി മണ്ഡലങ്ങളെ പ്രതിനിധീകരിച്ചു.
കമ്മ്യൂണിസ്റ്റ് പാർട്ടി ഓഫ് ഇന്ത്യ (മാർക്സിസ്റ്റ്) (സിപിഐ (എം) രാഷ്ട്രീയ പാർട്ടി അംഗമായിരുന്നു.
കൊച്ചി ലേക്ക് ഷോർ ആശുപത്രിയിൽ രക്താർബുദം മൂലം ചികിത്സയിലിരിയ്ക്കേ സത്യപ്രതിജ്ഞ ചെയ്ത ചാക്കോ, അതുവഴി കേരള നിയമസഭയ്ക്ക് പുറത്ത് സത്യപ്രതിജ്ഞ ചെയ്ത ആദ്യത്തെ എം‌എൽ‌എയായി.
1959 മെയ് 12 ന് തിരുവമ്പാടിയിൽ എ എം മത്തായിയുടെയും ട്രെസിയയുടെയും മകനായി ജനിച്ചു.
വിദ്യാർത്ഥി പ്രസ്ഥാനത്തിലൂടെ  രാഷ്ട്രീയത്തിൽ പ്രവേശിച്ചു.
എഫ്‌ഐ , ഡി‌വൈ‌എഫ്‌ഐ എന്നിവയുടെ സജീവ പ്രവർത്തകനായിരുന്നു.
ദേവഗിരി കോളേജ്, കോഴിക്കോട് ഏരിയ കമ്മിറ്റി, കോഴിക്കോട് ജില്ലാ കമ്മിറ്റി, സംസ്ഥാന കമ്മിറ്റി എന്നിവയുടെ സെക്രട്ടറിയായിരുന്നു.
ഡി.വൈ.എഫ്.ഐ കോഴിക്കോട് ജില്ലാ കമ്മിറ്റി പ്രസിഡന്റ്, ജോയിന്റ് സെക്രട്ടറി, ഡി.വൈ.എഫ്.ഐ സംസ്ഥാന കമ്മിറ്റി സെക്രട്ടറി എന്നീ നിലകളിൽ പ്രവർത്തിച്ചു.
സമാന്തര കോളേജ് വിദ്യാർത്ഥികളുടെ നിരക്ക് ഇളവ് സമരം, കർമൽ സ്‌കൂൾ പണിമുടക്ക്, പോളിടെക്നിക് സ്വകാര്യവൽക്കരണത്തിനെതിരായ പ്രക്ഷോഭം തുടങ്ങി നിരവധി പ്രക്ഷോഭങ്ങൾക്ക് നേതൃത്വം നൽകി.
1986 ൽ യു‌ഡി‌എഫ് മന്ത്രിക്കെതിരായ റോഡ് ബ്ലോക്ക് പ്രക്ഷോഭത്തിൽ പങ്കെടുത്തപ്പോൾ പുത്തിയപ്പയിൽ ലാത്തിചാർജ് ചെയ്തു; 1986 ൽ ജയിലിൽ അടയ്ക്കപ്പെട്ടു; സജീവമായി പങ്കെടുത്ത "അംബായത്തോഡ് മിച്ചഭൂമി പ്രക്ഷോഭം", ദേവഗിരി കോളേജിലെയും കോ കോളിക്കിലെ ലോ കോളേജിലെയും യൂണിവേഴ്സിറ്റി യൂണിയൻ കൗൺസിലറായിരുന്നു; കാലിക്കട്ട് യൂണിവേഴ്സിറ്റി സെനറ്റിലെ വിദ്യാർത്ഥി പ്രതിനിധിയായിരുന്നു; സഹകരണ, മത്സ്യബന്ധന മന്ത്രിയുടെ (1987-91) സ്വകാര്യ സെക്രട്ടറിയായിരുന്നു.
മേപ്പയൂർ നിന്ന് പതിനൊന്നാം നിയമ സഭയിലേക്കും തിരുവമ്പാടിയിൽ നിന്ന് പന്ത്രണ്ടാം നിയമ സഭയിലേക്കും തെരഞ്ഞെടുക്കപ്പെട്ടു.
എന്നാൽ, രക്താർബുദത്തിന് ചികിത്സയിലായിരുന്നതിനാൽ പന്ത്രണ്ടാം നിയമസഭയിൽ ഒരു ദിവസം പോലും അദ്ദേഹത്തിന് ഹാജരാകാൻ സാധിച്ചില്ല.
ലേക്ക്ഷോർ ആശുപത്രിയിൽ ചികിത്സയിൽ തുടരവേ, 2006 ഒക്ടോബർ 13-ന് 47-ആം വയസ്സിൽ അദ്ദേഹം അന്തരിച്ചു.
മൃതദേഹം, പൂർണ ഔദ്യോഗിക ബഹുമതികളോടെ വീട്ടുവളപ്പിൽ സംസ്കരിച്ചു.
അവലംബം ↑ http://www.niyamasabha.org/codes/members/m403.htm പുറം കണ്ണികൾ http://www.thehindu.com/todays-paper/tp-national/tp-kerala/Mathai-Chacko-was-a-believer-says-Mar-Thoomkuzhy/article14857639.ece http://www.oneindia.com/2006/10/14/cpi-m-mla-mathai-chacko-laid-to-rest-1160831145.html http://www.thehindu.com/todays-paper/tp-national/tp-kerala/mathai-chacko-sworn-in-mla/article18442457.ece?css=print
മത്തകാശിനി
മത്തകാശിനി മലയാള ഭാഷയിലെ ഒരു വൃത്തമാണ്.
ലക്ഷണം “ ജതം സജഗം വരികിൽ മത്തകൊശിനീ ” അവലംബം ↑ വൃത്തമ‍‍ഞ്ജരി ഏ.
ബൂയി ദേശീയോദ്യാനം
ബൂയി ദേശീയോദ്യാനം ഘാനയിലെ 1971 ൽ ഇത് സ്ഥാപിതമായ ഒരു ദേശീയോദ്യാനമാണ്.
ഈ ദേശീയോദ്യാനത്തിൻറെ വിസ്‍തീർണ്ണം 1820 ചതുരശ്രകിലോമീറ്ററാണ്.
ബ്ലാക്ക് വോൾട്ട യിലെ ഹിപ്പോപൊട്ടാമസ് അംഗസംഖ്യയ്ക്ക് ഈ ഉദ്യാനം ശ്രദ്ധേയമാണ്.
വംശനാശ ഭീഷണി നേരിടുന്ന കറുപ്പും വെളുപ്പും കൊളോബസ് കുരങ്ങുകളും വൈവിധ്യമാർന്ന കൃഷ്ണമൃഗങ്ങളും പക്ഷികളും ഈ ദേശീയോദ്യാനത്തിലുണ്ട്.
2009 മുതൽ നിർമ്മാണത്തിലിരിക്കുന്ന ബുയി ഡാമിലെ ജലസംഭരണിയിൽ ദേശീയോദ്യാനത്തിൻറെ  ഒരു ഭാഗം മുങ്ങിപ്പോകുന്നതാണ്.
റിസർവോയർ നിറക്കുന്ന പ്രകിയ  2011 ൽ തുടങ്ങിയിരിക്കുന്നു.
അവലംബം ↑ World Database on Protected Areas ↑ The Forest Commission of Ghana:Bui National Park, retrieved on May 7, 2011 ↑ Bui Power Authority: Project Milestones and Completion Schedule Archived July 26, 2011, at the Wayback Machine .
, retrieved on May 7, 2011
ബൃന്ദ സോമയ ഇംഗ്ലീഷ് വിലാസം https://ml.wikipedia.org/wiki/Brinda_Somaya
ഒരു ഇന്ത്യൻ ആർക്കിടെക്റ്റും നഗര പരിപാലകയുമാണ് ബൃന്ദ സോമയ (ജനനം 28 ജൂൺ 1949).
കെ എം ചിന്നപ്പയുടെയും ഗണാവതി ചിന്നപ്പയുടെയും മകളായി 1949 ജൂൺ 28 നാണ് സോമയ ജനിച്ചത്.
പിന്നീട് അവർ കത്തീഡ്രൽ ജോൺ കോണൺ സ്കൂളിന്റെ സയൻസ് പ്രോഗ്രാമിൽ ചേർന്നു.
സോമയ യുണൈറ്റഡ് സ്റ്റേറ്റ്സിൽ ( നോർത്ത് കരോലിന ) പഠിക്കാൻ1966 ലെ ഒരു പ്രശസ്ത അമേരിക്കൻ ഫീൽഡ് സർവീസ് ഇന്റർനാഷണൽ സ്കോളർഷിപ്പ് നേടി.
അതിനുശേഷം, വാസ്തുവിദ്യ ഏറ്റെടുക്കാൻ അവർ വളരെയധികം പ്രചോദിതയായി.
1967 -ൽ അവർ ഇന്ത്യയിലേക്ക് മടങ്ങി, മുംബൈയിലെ സർ ജെജെ സ്കൂൾ ഓഫ് ആർക്കിടെക്ചറിൽ നിന്ന് 1971 ൽ ബാച്ചിലർ ഓഫ് ആർക്കിടെക്ചർ പൂർത്തിയാക്കി.
യുഎസിലേക്ക് മടങ്ങിയ സോമയ, മസാച്യുസെറ്റ്സിലെ നോർത്താംപ്ടണിലെ സ്മിത്ത് കോളേജിൽ ചേർന്നു, അവിടെ നിന്നും 1973 ൽ ബിരുദാനന്തര ബിരുദം നേടി.
1972 -ൽ അവർ കോർണൽ യൂണിവേഴ്സിറ്റിയിൽ ഒരു ഹ്രസ്വ ഡിസൈൻ കോഴ്സിൽ പങ്കെടുത്തു കരിയർ
1978 ൽ ഇന്ത്യയിലെ മുംബൈയിൽ സോമയ തന്റെ വാസ്തുവിദ്യാ പരിശീലനം ആരംഭിച്ചു.
അവരുടെ സ്ഥാപനത്തിന്റെ ആദ്യത്തെ ഓഫീസ് സ്വന്തം പൂന്തോട്ടത്തിന്റെ പുറകിലായിരുന്നു.
1978 മുതൽ 1981 വരെ വാസ്തുശിൽപ്പി കൂടിയായ അവരുടെ സഹോദരി രഞ്ജിനി കലപ്പയും അവരോടൊപ്പം ചേർന്നു.
സഹോദരി ഹോളണ്ടിലേക്ക് പോയതിനുശേഷം അവർ സ്വന്തമായി ജോലി ചെയ്തു.
ഇന്ത്യയുടെ ഗ്രാമീണ മേഖലകളിലേക്ക് യാത്ര ചെയ്തിട്ടുള്ള സോമയക്ക് അവിടെ നിന്ന് പ്രാദേശിക വാസ്തുവിദ്യയിൽ അറിവും പ്രചോദനവും ലഭിച്ചു.
പ്രാദേശികമായി ലഭ്യമായ വിഭവങ്ങളും സാങ്കേതികവിദ്യകളും, പെർഗോളകളും അങ്കണവും ഉപയോഗിച്ച് പ്രാദേശിക വാസ്തുവിദ്യ പ്രതിഫലിപ്പിക്കുന്ന ശൈലി കടമെടുത്ത അവരുടെ ഇത്തരത്തിലുള്ള നിർമ്മിതിയുടെ ഉദാഹരണമാണ് വഡോദരയിലെ നളന്ദ ഇന്റർനാഷണൽ സ്കൂളുകൾ.
അവരുടെ വാസ്തുവിദ്യയിൽ ഇന്ത്യൻ ധാർമ്മികത അവർ പ്രതിഫലിപ്പിക്കുന്നു, അവരുടെ ഡിസൈനുകളെ പരമ്പരാഗതവും സുസ്ഥിരവും എന്ന് വിളിക്കുന്നു.
അവരുടെ പ്രവർത്തികളിൽ കോർപ്പറേറ്റ്, വ്യാവസായിക, സ്ഥാപന കാമ്പസുകൾ എന്നിവ ഉൾപ്പെടുന്നു, കൂടാതെ മേഖല പൊതു ഇടങ്ങളിലേക്ക് വ്യാപിക്കുകയും, അവർ നടപ്പാതകൾ, പാർക്കുകൾ, പ്ലാസകൾ എന്നിവ പുനർനിർമ്മിക്കുകയും ചെയ്തു.
ഈ കാമ്പസുകളിൽ ചിലത് ടാറ്റാ കൺസൾട്ടൻസി സർവീസസ്, ബനിയൻ പാർക്ക്, മുംബൈ; നളന്ദ ഇന്റർനാഷണൽ സ്കൂൾ, വഡോദര; സെൻസർ ടെക്നോളജീസ്, പൂനെ എന്നിവയാണ്.
അഹമ്മദാബാദിലെ ഇന്ത്യൻ ഇൻസ്റ്റിറ്റ്യൂട്ട് ഓഫ് മാനേജ്‌മെന്റിന്റെ ചരിത്രപരമായ ലൂയിസ് കാൻ കെട്ടിടങ്ങളും ഇന്ത്യൻ ഇൻസ്റ്റിറ്റ്യൂട്ട് ഓഫ് ടെക്നോളജിയുടെ പുതിയ അക്കാദമിക് കെട്ടിടങ്ങളും പുനഃസ്ഥാപിക്കുന്നതിനും മെച്ചപ്പെടുത്തുന്നതിനുമുള്ള മത്സരത്തിൽ അവരുടെ സ്ഥാപനം വിജയിച്ചിട്ടുണ്ട്.
അവർ നിലവിൽ വിജയവാഡയിലെ സ്കൂൾ ഓഫ് പ്ലാനിംഗ് ആൻഡ് ആർക്കിടെക്ചർ ബോർഡ് ഓഫ് ഗവർണർണേഴ്സ് ചെയർപേഴ്സൺ ആണ്.
40 വർഷത്തിനിടെ 200 ലധികം പ്രോജക്ടുകൾ അവർ നിർമ്മിച്ചിട്ടുണ്ട്.
1999 ൽ, ഇന്ത്യയിലെ HECAR ഫൗണ്ടേഷന്റെ സ്ഥാപക ട്രസ്റ്റിയായിരുന്നു സോമയ.
2000 ൽ, ഇന്ത്യ, ബംഗ്ലാദേശ്, ശ്രീലങ്ക, ഓസ്‌ട്രേലിയ, പാകിസ്ഥാൻ എന്നിവിടങ്ങളിൽ നിന്നുള്ള വനിതാ പ്രദർശന പ്ലാറ്റ്ഫോമായ ദക്ഷിണേഷ്യൻ വനിതാ ആർക്കിടെക്റ്റുകളുടെ രചനകളിലെ വനിത ഇൻ ആർക്കിടെക്ചർ 2000 പ്ലസ് കോൺഫറൻസിന്റെയും എക്സിബിഷന്റെയും ചെയർപേഴ്സണായും ക്യൂറേറ്ററായും സേവനമനുഷ്ഠിച്ചു.
അവാർഡുകളും ബഹുമതികളും 2004, മുംബൈയിലെ സെന്റ് തോമസ് കത്തീഡ്രലിന്റെ പുനരുദ്ധാരണത്തിനുള്ള യുനെസ്കോ ഏഷ്യ-പസഫിക് പൈതൃക അവാർഡ്.
2006, ബറോഡയിലെ പുതിയ നളന്ദ സ്കൂൾ കാമ്പസിനുള്ള പ്രമുഖ യൂറോപ്യൻ ആർക്കിടെക്റ്റ്സ് ഫോറം അവാർഡ് 2007, വീനർബർഗർ ഗോൾഡൻ ആർക്കിടെക്റ്റ് അവാർഡ്, ആജീവനാന്ത നേട്ടം കൈവരിച്ച ആദ്യ വനിത.
2008, ഭാഡി വില്ലേജിന്റെ പുനരധിവാസത്തിനുള്ള വാസിലിസ് സ്ഗൂട്ടാസ് സമ്മാനം.
2019, മുംബൈയിലെ നവിയിലെ ജൂബിലി പള്ളിക്കുള്ള ഇന്ത്യൻ സ്റ്റേറ്റ് ആർക്കിടെക്ചറിനുള്ള AYA JK സിമന്റ് അവാർഡ് കൂടാതെ കത്തീഡ്രലിനും ജോൺ കോണൺ മിഡിൽ സ്കൂളിനുമുള്ള ഇന്ത്യൻ ഇൻസ്റ്റിറ്റ്യൂട്ട് ഓഫ് ആർക്കിടെക്റ്റ്സ് കിറ്റ്‌ലി അവാർഡ്.
2013, ആഗോളതലത്തിൽ ഡിസൈനിന്റെയും സേവനത്തിന്റെയും മേഖലയിൽ ജോലി ചെയ്യുന്ന "100 ഗ്ലോബൽ പബ്ലിക് ഇന്ററസ്റ്റ് ഡിസൈൻ" വ്യക്തികളിൽ ഒരാളായി അവർ തിരഞ്ഞെടുക്കപ്പെട്ടു.
2012 ൽ, അവർക്ക് അവരുടെ പൂർവ്വ സ്ഥാപനമായ സ്മിത്ത് കോളേജിൽ നിന്ന് ഓണററി ഡോക്ടറേറ്റ് ലഭിച്ചു.
2014, അവർക്ക് ആജീവനാന്ത നേട്ടത്തിനുള്ള ഇന്ത്യൻ ഇൻസ്റ്റിറ്റ്യൂട്ട് ഓഫ് ആർക്കിടെക്റ്റ്സ് - ബാബുറാവു മാത്രെ സ്വർണ്ണ മെഡൽ ലഭിച്ചു.
2015, മുംബൈയിലെ ഇന്ത്യൻ എഡ്യുക്കേഷൻ സൊസൈറ്റിയുടെ കോളേജ് ഓഫ് ആർക്കിടെക്ചർ വിശിഷ്ട പ്രൊഫസറായി അവരെ ആദരിച്ചു.
മുംബൈയിലെ രാജാബായ് ക്ലോക്ക് ടവറിന്റെയും യൂണിവേഴ്സിറ്റി ലൈബ്രറി കെട്ടിടത്തിന്റെയും പുനരുദ്ധാരണത്തിനും സംരക്ഷണത്തിനുമായി 2017 -ലെ അർക്കേഷ്യ അവാർഡുകളിൽ അവർക്ക് മാന്യമായ പരാമർശം ലഭിച്ചു.
2017, മികച്ച വ്യവസായ സംഭാവനയ്ക്കുള്ള ഗ്രോഹെ എൻഡിടിവി ഡിസൈൻ ആൻഡ് ആർക്കിടെക്ചർ അവാർഡ് 2019 ൽ, അഹമ്മദാബാദിലെ ഇന്ത്യൻ ഇൻസ്റ്റിറ്റ്യൂട്ട് ഓഫ് മാനേജ്‌മെന്റിന്റെ ചരിത്രപരമായ ലൂയിസ് കാൻ ബിൽഡിംഗുകളുടെ പുനരുദ്ധാരണത്തിനും മെച്ചപ്പെടുത്തലിനുമുള്ള മത്സരത്തിൽ സോമയ ആൻഡ് കളപ്പ കൺസൾട്ടൻസ് വിജയിച്ചു.
2017 മുതൽ 2023 വരെ കാലത്തേക്ക് കോർണൽ സർവകലാശാലയിൽ ആൻഡ്രൂ ഡിക്‌സൺ വൈറ്റ് പ്രൊഫസറായി അവർ നിയമിക്കപ്പെട്ടു.
ശ്രദ്ധേയമായ പദ്ധതികൾ ഭുജിലെ ഭഡ്‌ലി ഗ്രാമം
ഭഡ്ലി വില്ലേജ് ഭുജിന് വടക്കുപടിഞ്ഞാറ് 40 കിലോമീറ്റർ മാറി സ്ഥിതി ചെയ്യുന്നു.
6.9 റിക്ടർ സ്കെയിൽ ഭൂകമ്പത്തിൽ ഈ ഗ്രാമം തകർന്നു.
ഗ്രാമത്തിന്റെ തനതായ വ്യക്തിത്വം പുനഃസ്ഥാപിക്കുന്നതിനായി സോമയ എല്ലാ ഗ്രാമവാസികളെയും ഉൾപ്പെടുത്തി.
ഈ പ്രോജക്റ്റിനായുള്ള അവരുടെ പ്രധാന ശ്രദ്ധ ആരോഗ്യകരവും ശുചിത്വമുള്ളതുമായ അന്തരീക്ഷം പ്രോത്സാഹിപ്പിക്കുന്ന രീതിയിൽ രൂപകൽപ്പന ചെയ്യുക എന്നതായിരുന്നു.
മരുഭൂമിയിലെ പൊടിയും കടുത്ത ചൂടും തടയുന്ന വിധത്തിലാണ് അവർ വീടുകൾ രൂപകൽപ്പന ചെയ്തത്.
കൂടാതെ, 5-6 വീടുകളുടെ ഒരു ക്ലസ്റ്റർ ഗ്രാമവാസികൾക്ക് ഒരു അടുത്ത കൂട്ടായ്മ സൃഷ്ടിച്ചു.
കന്നുകാലികൾക്കും വിലയേറിയ വസ്തുവകകൾക്കുമായി ഒരു പ്രത്യേക സ്ഥലം സൃഷ്ടിച്ചു.
അവശിഷ്ടങ്ങൾ, വാതിലുകൾ, ജനാലകൾ എന്നിവ പുനരുപയോഗിച്ചുകൊണ്ട്  ആണ് പദ്ധതി നടത്തിയത്.
ഗ്രാമീണർ തൊഴിലാളികളെ നൽകുമ്പോൾ ട്രസ്റ്റ് മെറ്റീരിയലുകൾ നൽകാൻ സമ്മതിച്ചു.
2002 -ൽ 194 വിദ്യാർത്ഥികളും 6 അദ്ധ്യാപകരും അടങ്ങുന്ന ഒരു പ്രാഥമിക കോഡ് സ്കൂളായ ഭഡ്ലിയിലെ ഒരു സ്കൂൾ പുനർനിർമ്മിച്ചു.
തുടക്കത്തിൽ ഒരു താൽക്കാലിക സ്കൂൾ നിർമ്മിച്ചു, അങ്ങനെ വിദ്യാർത്ഥികൾക്ക് അവരുടെ വിദ്യാഭ്യാസം തുടരാൻ കഴിഞ്ഞു.
സോമയ ഗ്രാമീണരുമായി അടുത്ത് പ്രവർത്തിക്കുകയും പണം ലാഭിക്കാൻ പ്രാദേശികമായി ലഭ്യമായ വസ്തുക്കൾ ഉപയോഗിക്കുകയും ചെയ്തു.
സെന്റ് തോമസ് കത്തീഡ്രൽ
മുംബൈയിലെ ഏറ്റവും പഴയ ആംഗ്ലിക്കൻ പള്ളിയായ സെന്റ് തോമസ് കത്തീഡ്രൽ, സോമയയുമായി ബന്ധപ്പെടുമ്പോൾ 298 വർഷം പഴക്കമുള്ള ഒരു കെട്ടിടമായിരുന്നു.